Шаирдин сифтегьан эсерар 1930 йисуз акъатнай ва дишегьлийрин ихтияррин азадвилиз, социализмдиз, Ватандин ЧIехи дяведиз талукь тир. Дяведилай кьулухъ халкьарин дуствилиз ва Ватандиз кьарувилиз теснифнавай «Бахтлу Дагъустан», «Лацу лифер», «Сувахъанрир манияр» тIварар алай кIватIалар акъатнай. 1970-80 йисарин къене адан «Цавар хьтин вили», «Инсанвилиз баркаллагь хьуй», «РикIяр рикIиз» шииррин кIватIалар; «Сувара эквер», «Демир ва Селми», «Зулун эверун», «КIанивиликай кьиса» поэмаяр акъатнай. ГьакIни Мурадова рубаияр ва сонетар кхьизвай. Адан эсерра кьетIен чка ашкьидин лирикади ва тIебиатдиз кьарувили кьунва. Идалайни гъейри, шаирди СССР-дин халкьарин поэзия лезги чIалаз элкъуьрзавай. Абурук А. С. Пушкинан, Лермонтован, Некрасован, Я. Купаладин, Маяковскийдин, Гь. Расулан эсерарни кваз.